প্রান্তিক রাজস্ব
প্রান্তিক রাজস্ব মাইক্রোইকোনমিক্সের একটি গুরুত্বপূর্ণ ধারণা যা অতিরিক্ত মোট রাজস্বের বর্ণনা করে যা একটি অতিরিক্ত ইউনিট পণ্য বিক্রির ফলে অর্জিত হয়। এটি এক ইউনিট অতিরিক্ত পণ্য বিক্রি থেকে প্রাপ্ত রাজস্ব, অর্থাৎ সর্বশেষ ইউনিট বিক্রি থেকে প্রাপ্ত আয়। মার্জিনাল রেভিনিউ ইতিবাচক বা নেতিবাচক হতে পারে। বিক্রেতা বিশ্লেষণে এটি একটি গুরুত্বপূর্ণ ধারণা।যদিও মার্জিনাল রেভিনিউ নির্দিষ্ট পরিমাণ উৎপাদন পর্যন্ত স্থির থাকতে পারে, এটি ক্রমশ হ্রাসমান আয়ত্তের নিয়ম অনুসরণ করে এবং উৎপাদন স্তর বাড়ার সাথে সাথে ধীরে ধীরে কমে যেতে থাকে। অর্থনৈতিক তত্ত্বে, একদম প্রতিযোগিতামূলক প্রতিষ্ঠানগুলো উৎপাদন অব্যাহত রাখে যতক্ষণ না মার্জিনাল রেভিনিউ এবং মার্জিনাল কস্ট সমান হয়ে যায়। মার্জিনাল রেভিনিউ নির্ধারণ করতে, একটি প্রতিষ্ঠানের আগের সময়কালে উৎপাদিত একটি পণ্যের পরিমাণ থেকে প্রাপ্ত মোট সুবিধা এবং বর্তমান সময়কালে এক ইউনিট উৎপাদন বৃদ্ধি করলে প্রাপ্ত মোট সুবিধার মধ্যে পার্থক্য পরীক্ষা করতে হয়। অর্থনৈতিক সিদ্ধান্ত গ্রহণের জন্য মার্জিনাল রেভিনিউ একটি মৌলিক সরঞ্জাম, যা মার্জিনাল কস্টের সাথে বিবেচনা করা হয়। একটি সম্পূর্ণ প্রতিযোগিতামূলক বাজারে, একটি অতিরিক্ত পণ্য বিক্রির ফলে উৎপন্ন অতিরিক্ত রাজস্ব, ক্রেতার কাছ থেকে কোম্পানিটি পণ্যের যে মূল্য আদায় করতে সক্ষম হয় তার সমান হয়। কারণ অবাধ প্রতিযোগিতামূলক বাজারে, একটি প্রতিষ্ঠান তার বিক্রি করা প্রতিটি ইউনিটের জন্য একই মূল্য পায়, তা সে যত ইউনিটই বিক্রি করুক না কেন, কারণ একক প্রতিষ্ঠানের বিক্রয় কখনই বাজার মূল্যকে প্রভাবিত করতে পারে না। তাই, একটি সম্পূর্ণ প্রতিযোগিতামূলক বাজারে, প্রতিষ্ঠানগুলো তাদের মূল্যস্তরকে তাদের প্রান্তিক রাজস্বের সমান স্থির করে ( M R = P ) {\displaystyle (MR=P)} . লাভ সর্বাধিককরণ ঘটে সেই বিন্দুতে যেখানে মার্জিনাল রেভিনিউ (MR) সমান হয় মার্জিনাল খরচের (MC) সঙ্গে। যদি MR > MC হয়, তাহলে একটি লাভ-সর্বাধিককারী প্রতিষ্ঠান তার উৎপাদন বাড়াবে আরও বেশি লাভের জন্য, এবং যদি MR < MC হয়, তাহলে প্রতিষ্ঠানটি উৎপাদন কমাবে অতিরিক্ত লাভের জন্য। ফলে প্রতিষ্ঠানটি সেই লাভ-সর্বাধিককারী উৎপাদনের স্তরটি বেছে নেবে যার জন্য M R = M C {\displaystyle MR=MC} ।